stanford-oval/wikipedia huggingface dataset:
อัลบั้ม

Nutcracker Suite โดย Tchaikovsky
อัลบั้ม (อังกฤษ: Album) คือ การรวมเพลงหรือเสียงที่เกี่ยวกับดนตรี ออกสู่สาธารณชน โดยมากจะทำเป็นธุรกิจ มีการโฆษณาประชาสัมพันธ์ขาย ถึงแม้ว่าศิลปินเล็ก ๆ มักจะขายเองโดยตรง โดยอาจขายในงานคอนเสิร์ตหรือบนเว็บไซต์
เพลงในอัลบั้มอาจเนื้อหา อารมณ์ เสียง ที่ตั้งใจที่จะเล่าเรื่องราว หรือมีแนวความคิด หรือต้องการแสดงการบันทึกเสียงที่ใดที่หนึ่ง เวลาใดเวลาหนึ่ง หรือบันทึกเสียงเพื่อการค้าโดยค่ายเพลง
เพลงต่าง ๆ ในอัลบั้มมักมีรายชื่อเพลง ในบางอัลบั้ม อาจมีเพลงเพิ่มเติมขึ้นมาหรือที่เรียกว่า โบนัสแทร็ค (บางทีอาจมีซ่อนชื่อเพลง หรือที่เรียกว่า Hidden Track) ในบางอัลบั้มอาจวางขายในรูปแบบเดียว เช่น ซีดี, ดีวีดี ออดิโอ, คาสเซ็ตต์, ไวนีล, เอ็มพี3 เป็นต้น
อัลบั้มในยุคแรกจะเป็นแผ่นเสียง 78 RPM ที่รวมอัลบั้มภาพไว้ด้วย โดยแผ่นแรกที่เรียกว่า อัลบั้มคือ Nutcracker Suite โดย Tchaikovsky ในปี ค.ศ. 1909 วางจำหน่ายโดย Odeon Records
ในปี ค.ศ. 1948 โคลัมเบียได้ผลิตแผ่น 12", 33⅓ RPM เป็นครั้งแรกทำจากแผ่นไวนีล โดยมีความยาวประมาณ 23 นาทีต่อ 1 หน้า
ความยาวของอัลบั้มมักมีช่วงระหว่าง ครึ่งชั่วโมงถึงหนึ่งชั่วโมง
ปัจจุบันรูปแบบแผ่นไวนีลไม่ได้รับความนิยมเหมือนแต่เคย โดยในปัจจุบันมักอยู่ในรูปแบบของซีดี คาสเซ็ทท์และเอ็มพี 3 ในปกอัลบั้มมีการออกแบบกราฟิกต่าง ๆ และมีคำบรรยาย รวมถึงเนื้อเพลง ภาพของศิลปิน หรือ อาร์ทเวิร์คและตัวหนังสือต่าง ๆ ซีดีบางแผ่นมีเป็นบุ๊คเล็ท (หนังสือเล่มเล็กๆ) แผ่นซีดีเริ่มทีมีความยาว 74 นาที ต่อมายาวเพิ่มเป็น 80 นาที ปัจจุบันความยาวของอัลบั้มต่อหนึ่งอัลบั้มมักมีความยาวตั้งแต่ 40 นาทีถึง 55 นาที
จากกฎของชาร์ทในอังกฤษ อัลบั้มต้องมีเพลงมากกว่า 4 เพลงและมีความยาวมากกว่า 25 นาที บางครั้งอัลบั้มที่สั้นกว่านี้จะเรียกว่า อีพี (EP ย่อมาจาก extended play) และอาจมีความหมายเดียวกับคำว่า มินิอัลบั้ม
ในบางอัลบั้มที่มีความยาวเกินกว่า 1 แผ่น ศิลปินมักตัดสินใจที่จะออกเป็นอัลบั้มคู่ โดยมีรูปแบบของ แผ่นซีดี หรือ แผ่นไวนีล รวมกันในหีบห่อเดียวกัน หรือในบางครั้งก็มีถึง 3 แผ่น (triple album)
อัมส์วิลล์ (รัฐออริกอน)

44°50′41″N 122°52′17″W﻿ / ﻿44.84472°N 122.87139°W﻿ / 44.84472; -122.87139
| อัมส์วิลล์ |
| --- | --- |

ประชากร (2543)
 • ทั้งหมด: 3,003 คน
อัมส์วิลล์ (อังกฤษ: Aumsville) เป็นเมืองในเคาน์ตีแมริออน รัฐออริกอน สหรัฐอเมริกา
ภูมิศาสตร์

เมืองอัมส์วิลล์ตั้งอยู่ที่พิกัดภูมิศาสตร์ 44°50′41″N 122°52′17″W﻿ / ﻿44.84472°N 122.87139°W﻿ / 44.84472; -122.87139 มีพื้นที่ทั้งหมด 2.0 ตารางกิโลเมตร
ประชากร

จากการทำสำมะโนประชากรในปี พ.ศ. 2543 เมืองอัมส์วิลล์มีประชากร 3,003 คน มีความหนาแน่นของประชากร 1,467.7 คนต่อตารางกิโลเมตร
อัลฟาโรเมโอ จูเลียตต้า นูโอวา

บทความนี้เกี่ยวกับรถยนต์ในคริสต์ทศวรรษ 1970 สำหรับรถยนต์ในคริสต์ทศวรรษ 1950 ดูที่ อัลฟาโรเมโอ จูเลียตต้า
อัลฟาโรเมโอ จูเลียตต้า
อัลฟาโรเมโอ จูเลียตต้า นูโอวา (อังกฤษ: Alfa Romeo Giulietta Nuova) เป็นรถสปอร์ตซีดานขนาดกลาง ออกแบบโดยจอรเก็ตโต จูจาโร เป็นรถรุ่นแรกๆในโลกที่หันมาออกแบบโดยใช้ทรงลิ่ม ออกขายเมื่อปี 1978 ใช้เครื่องยนต์เบนซินสี่สูบเรียง มีให้เลือก 4 ความจุคือ 1.3, 1.6, 1.8 และ 2.0 ลิตร
อัลฟาเบย์

| --- | --- |


ประเภท: Darknet market
ภาษาที่ใช้ได้: อังกฤษ
เจ้าของ: alpha02 & DeSnake
สร้างโดย: Alexandre Cazes
รายได้: Over USD$23M (total over operation)
ยูอาร์แอล: http://pwoah7foa6au2pul.onion
เชิงพาณิชย์: ใช่
ลงทะเบียน
ผู้ใช้: 400,000+
เปิดตัว: กันยายน 2014
สถานะปัจจุบัน: ถูกปิด
อัลฟาเบย์ (อังกฤษ: AlphaBay Market) เป็นเว็บไซต์ตลาดมืดออนไลน์ ทำงานด้วยระบบ hidden service of the Tor network อัลฟาเบย์ถูกปิดหลังตำรวจเข้าจับกุมเว็บไซต์ใน Operation Bayonet (and also the Hansa market) ทั้งในสหรัฐ, แคนาดา, และ ประเทศไทย ในวันที่ 13 กรกฎาคม 2017 เจ้าของและผู้ก่อตั้งเว็บไซต์คือ Alexandre Cazes เป็นพลเมืองแคนาดาที่เกิดในวันที่ 19 ตุลาคม 1991 ต่อมาเขาได้ฆ่าตัวตายที่ประเทศไทยหลังถูกจับเป็นเวลา 7 วัน
อัลฟี อัลเลน

| อัลฟี อัลเลน |
| --- | --- |
อัลฟี อัลเลน ในปี 2017
เกิด: อัลฟี เอวัน อัลเลน  (1986-09-12) 12 กันยายน ค.ศ. 1986 (38 ปี) ลอนดอน ประเทศอังกฤษ
สัญชาติ:  สหราชอาณาจักร
ศิษย์เก่า: วิทยาลัยเซนต์จอห์น วิทยาลัยวิจิตรศิลป์
อาชีพ: นักแสดง
ปีปฏิบัติงาน: 1998–ปัจจุบัน
มีชื่อเสียงจาก: มหาศึกชิงบัลลังก์ จอห์น วิค แรงกว่านรก
ส่วนสูง: 1.75 m (5 ft 9 in)
คู่สมรส: เจมี วินสโตน (สมรส 2013; หย่า 2015) แอลลี ไทเอซ (สมรส 2016)
บุตร: 1
ญาติ: ลิลี อัลเลน (พี่สาว)
อัลฟี เอวัน อัลเลน (อังกฤษ: Alfie Evan Allen; เกิด 12 กันยายน ค.ศ. 1986) เป็นนักแสดงชาวอังกฤษ เป็นที่รู้จักจากบทบาท “ทีออน เกรย์จอย” ในซีรีส์ของเอชบีโอ เรื่อง Game of Thrones (2011–2019) และได้รับการเสนอชื่อเข้าชิงรางวัลไพรม์ไทม์เอมมี สาขานักแสดงชายสมทบยอดเยี่ยมในซีรีส์ดราม่า
อันดีเทกเทเบิล.เอไอ

Online text analysis and obfuscation software
| --- | --- |

นักพัฒนา: บาร์ส ยูฮาส  คริสเตียน เพอร์รี เดวาน ลีออส
วันที่เปิดตัว: 1 พฤษภาคม 2023; 18 เดือนก่อน (2023-05-01)
ภาษาที่เขียน: ไพทอน
แพลตฟอร์ม: การประมวลผลแบบกลุ่มเมฆ
เว็บไซต์: www.undetectable.ai
อันดีเทกเทเบิล.เอไอ (อังกฤษ: Undetectable.ai) เป็นซอฟต์แวร์ตรวจจับเนื้อหาที่ใช้ปัญญาประดิษฐ์ที่เขียนข้อความที่สร้างโดย AI ใหม่เพื่อให้ดูเหมือนมนุษย์มากขึ้น
ประวัติ

ซอฟต์แวร์ อันดีเทกเทเบิล.เอไอ ถูกออกแบบโดย บาร์ส ยูฮาส นักศึกษาปริญญาเอกจาก มหาวิทยาลัยลัฟบะระ ซึ่งเคยทำงานร่วมกับ กองทัพอากาศหลวง เพื่อทำการวิจัยการดำเนินงานของระบบอากาศยานไร้คนขับในสภาพแวดล้อมที่ถูกปฏิเสธการควบคุมและบังคับบัญชา การใช้งานออนไลน์ของ อันดีเทกเทเบิล.เอไอ ได้รับการพัฒนาร่วมกันกับโดยคริสเตียน เพอร์รี่ และเดวาน ลีออส ได้รับการเผยแพร่อย่างเป็นทางการในเดือนพฤษภาคม พ.ศ. 2566
การตอบรับและการวิเคราะห์

อันดีเทกเทเบิล.เอไอ ได้รับการพูดถึงในวงการเทคโนโลยีและการศึกษา บทความในสื่ข่าวเทคโนโลยีหลักเช่น TechTudo และ The Inquirer ได้กล่าวถึงการใช้งานและผลกระทบทางจริยธรรมของซอฟต์แวร์นี้
การตอบรับและการวิเคราะห์ > ความกังวลทางวิชาการ

นักวิจัยจำนวนมากในวงการวิชาการได้แสดงความกังวลเกี่ยวกับฟังก์ชันการหลีกเลี่ยงการตรวจจับของซอฟต์แวร์ อันดีเทกเทเบิล.เอไอ
ในเดือนกรกฎาคม พ.ศ. 2566 การวิจัยที่มีชื่อ "Modern threats in academia: evaluating plagiarism and artificial intelligence detection scores of ChatGPT" นักวิจัยจาก มหาวิทยาลัยแมกนา เกรเชีย อังเดรีอา ทาโลนี และคณะทดสอบซอฟต์แวร์ของอันดีเทกเทเบิล.เอไอ กับซอฟต์แวร์ตรวจจับข้อความที่สร้างขึ้นและซอฟต์แวร์ตรวจจับการคัดลอกผลงาน
การวิจัยพบว่าซอฟต์แวร์ตรวจจับ Originality.ai มีความแม่นยำถึง 95% ในการตรวจจับข้อความวิทยาศาสตร์ที่สร้างขึ้นโดยปัญญาประดิษฐ์แบบมาตรฐาน โดยเฉพาะข้อความที่สร้างโดย GPT-4 อย่างไรก็ตาม เมื่อประมวลผ่าน อันดีเทกเทเบิล.เอไอ ข้อความที่สร้างขึ้นโดยปัญญาประดิษฐ์และการคัดลอกผลงานกลายเป็นเรื่องยากมากที่จะตรวจจับได้ งานวิจัยชี้ให้เห็นว่า ฟังก์ชนของ อันดีเทกเทเบิล.เอไอ แสดงให้เห็นถึงข้อจำกัดในการตรวจจับข้อความที่สร้างโดยแบบจำลองภาษาขนาดใหญ่ และบรรยายความสามารถของมันว่าสามารถเป็น "พยานการพยายามร้ายแรงในการหลีกเลี่ยงการตรวจจับของปัญญาประดิษฐ์"
ในวันที่ 4 พฤศจิกายน พ.ศ. 2566 เอริก พิลเลอร์ อาจารย์ใน มหาวิทยาลัยนิคอลส์เนชัน ได้เผยแพร่บทความที่มีชื่อ "The Ethics of (Non)disclosure: Large Language Models in Professional, Nonacademic Writing Contexts" เสนอข้อคิดที่เกี่ยวกับจรรยาบรรณในปัจจุบันของปัญหาที่เกี่ยวกับปัญญาประดิษฐ์ ในบทความนี้ พิลเลอร์ได้วิเคราะห์ อันดีเทกเทเบิล.เอไอ อย่างละเอียด โดยสังเกตถึงหลักการทางจริยธรรมและจุดมุ่งหมายที่อยู่เบื้องหลังการใช้งานในบริบทต่าง ๆ ในขณะเดียวกันก็แสดงความสงสัยถึงซอฟต์แวร์ว่าจะมีการประยุกต์ใช้ที่ดีขึ้นหรือไม่
การตอบรับและการวิเคราะห์ > ศักยภาพในการกระทบต่อคุณภาพข้อมูล

ในวันที่ 14 สิงหาคม พ.ศ. 2566 ดร. คริสตอฟ บาร์ตเน็ก ผู้วิจัยได้ตีพิมพ์รายงานการวิจัยร่วมและคณะ ซึ่งมีชื่อ "Detecting The Corruption Of Online Questionnaires By Artificial Intelligence" ซึ่งได้ศึกษาถึงความท้าทายที่สร้างขึ้นโดย อันดีเทกเทเบิล.เอไอ ต่อควบคุมคุณภาพข้อมูลในแบบสอบถามออนไลน์ บทความได้ระบุว่า ซอฟต์แวร์ อันดีเทกเทเบิล.เอไอ สามารถหลีกเลี่ยงระบบตรวจจับปัญญาประดิษฐ์แบบดั้งเดิมได้ และเป็นเหตุให้เกิดความกังวลเกี่ยวกับความสมบูรณ์ของข้อมูลที่เก็บรวบรวมจากการศึกษาออนไลน์ การศึกษาพบว่า ในขณะที่ระบบตรวจจับปัญญาประดิษฐ์สามารถระบุข้อความที่สร้างโดย ChatGPT ได้ แต่พวกเขาล้มเหลวในการระบุข้อความที่ถูกทำให้เป็นอประชากรโดย อันดีเทกเทเบิล.เอไอ อย่างไรก็ตาม บทความสรุปว่า การวินิจฉัยของมนุษย์อาจมีความสำเร็จมากกว่าในการแยกแยะระหว่างเนื้อหาที่สร้างโดยมนุษย์และ AI
การตอบรับและการวิเคราะห์ > ผลกระทบทางวัฒนธรรม

ในวันที่ 30 พฤศจิกายน พ.ศ. 2566 EarthWeb ใช้ฟังก์ชันการวิเคราะห์เนื้อหาของ อันดีเทกเทเบิล.เอไอ พร้อมกับ GPTZero เพื่อสแกนข้อโทษที่โพสต์โดยนักบันทึกชื่อดังบางคนซึ่งมีข้อกล่าวหาว่าเขียนข้อโทษด้วยปัญญาประดิษฐ์จากผลการวิจัย
บทความที่เผยแพร่โดยพนักงาน SourceFed เมื่อมกราคม พ.ศ. 2567 เปิดเผยว่าพวกเขาจะใช้ อันดีเทกเทเบิล.เอไอ เพื่อตรวจจับเนื้อหาที่สร้างโดยหรือช่วยด้วยปัญญาประดิษฐ์
ในวันที่ 28 มกราคม พ.ศ. 2567 รายงานที่เผยแพร่โดย Daan Van Rossum บน Flex.os ระบุ อันดีเทกเทเบิล.เอไอ เป็นซอฟต์แวร์ AI ที่ได้รับการเยี่ยมชมมากที่สุดในปี พ.ศ. 2567 อยู่ที่อันดับ 35 จากทั้งหมด 150 ซอฟต์แวร์ที่ใช้เทคโนโลยี AI ที่วิเคราะห์ โดยใช้ข้อมูลจากการเข้าชมเว็บไซต์
กลไก

ในการเรียนรู้ของเครื่อง, ฟังก์ชันหลักที่ อันดีเทกเทเบิล.เอไอ ใช้งานคือ adversarial ฟังก์ชันของอันดีเทกเทเบิล.เอไอมีพื้นฐานอยู่ที่การตรวจจับข้อความที่สร้างขึ้นโดยประสิทธิภาพ เช่น ข้อความที่สร้างโดยแบบจำลองภาษาขนาดใหญ่
แหล่งข้อมูลอื่น

The software says my student cheated using AI. They say they’re innocent. Who do I believe?
อัฟราม แกรนท์

| 0 | 1 | 2 | 3 |
| --- | --- | --- | --- |
 
ข้อมูลส่วนตัว
ชื่อเต็ม:  อัฟราม แกรนท์
เกิด:   (1955-02-06) 6 กุมภาพันธ์ ค.ศ. 1955 (69 ปี)
เกิดที่:  เปตะห์ติกวา อิสราเอล
ข้อมูลสโมสร
สโมสรปัจจุบัน:  ทีมชาติกานา
ชุดเยาวชน
 ทีม
:  ฮาโปเล พีตัช ทิควา
ผู้จัดการทีม
| ปี |  ทีม |   |   |
1972–1986:  ฮาโปเล พีตัช ทิควา (เยาวชน)
1986–1991:  ฮาโปเล พีตัช ทิควา
1991–1995:  แม็กคาบิ เทล เอวิอิ
1995–1996:  ฮาโปเล ไฮฟา
1996–2000:  แม็กคาบิ เทล เอวิอิ
2000–2002:  มัคคาบี ไฮฟา
2002–2006:  อิสราเอล
2007–2008:  เชลซี
2009–2010:  พอร์ทสมัธ
2010–2011:  เวสต์แฮม ยูไนเต็ด
2012:  พราทิแซน
2014:  บีอีซีเทโรศาสน (ประธานฝ่ายเทคนิค)
2014–2017:  ทีมชาติกานา
อัฟราม แกรนท์ (อังกฤษ: Avram Grant) มีชื่อเต็มว่า อัฟราฮาม "อัฟราม" แกรนท์ (Avraham "Avram" Grant; ฮิบรู: אברהם "אברם" גרנט‎) เป็นอดีตผู้จัดการทีมเชลซี และเคยเป็นประธานฝ่ายเทคนิคของบีอีซีเทโรศาสน ในไทยพรีเมียร์ลีกช่วงสั้น ๆเกิดเมื่อวันที่ 4 พฤษภาคม ค.ศ. 1955 ที่เพตาห์ ติควา ประเทศอิสราเอล เป็น​อดีตผู้จัดการทีมชาติกานา
ประวัติ

แกรนท์เริ่มต้นเส้นทางชีวิตในสายการเป็นผู้ฝึกสอนฟุตบอลโดยที่ไม่มีประวัติในการเป็นนักฟุตบอลอาชีพมาก่อน และเป็นโค้ชมาตั้งแต่อายุ 18 ปี และปักหลักเป็นโค้ชระดับทีมเยาวชนของฮาโปเอล เพตาห์ ติควา ทีมสโมสรเล็ก ๆ ชานกรุงเทล อาวีฟ บ้านเกิด แกรนท์ใช้เวลาพิสูจน์ตัวเองนานนับสิบปี โดยพาทีมเยาวชนของสโมสรคว้าแชมป์มาครองได้มากมายก่อนที่จะได้เลื่อนชั้นขึ้นมาคุมทีมชุดใหญ่เมื่ออายุครบ 32 ปี คือการได้คุมทีมชุดใหญ่ของฮาโปเอล เพตาห์ ติควา  เมื่อสามารถพาให้กลายเป็นรองแชมป์ลีกฟุตบอลของอิสราเอลได้ถึง 3 ครั้ง จาก 4 ฤดูกาล และยังได้แชมป์ฟุตบอลถ้วยอีกถึง 2 ครั้ง ทำให้แกรนท์ได้รับฉายานามจากสื่อมวลชนในประเทศว่า "นักมายากล" (Magician)
หลังจากนั้นแกรนท์ได้เข้าไปคุมทีมมัคคาบี้ เทล อาวีฟ ทีมระดับยักษ์ใหญ่ 1 ใน 3 ทีมของอิสราเอล และสามารถนำทีมเป็นแชมป์ได้สำเร็จ และตลอดระยะเวลา 4 ปีที่อยู่กับยักษ์ใหญ่ทีมนี้แกรนท์พาทีมคว้าแชมป์ลีกได้ 2 สมัย ฟุตบอลถ้วย 1 สมัยและลีกคัพของอิสราเอลอีก 1 สมัย นับได้ว่าเป็นผู้จัดการทีมฟุตบอลที่ประสบความสำเร็จสูงสุดในช่วงกลางทศวรรษที่ 90 ของอิสราเอล
จากนั้นแกรนท์ได้ย้ายไปคุมทีมฮาโปเอล ไฮฟา แทนแต่ก็อยู่ได้ไม่นานนักเมื่อมีปัญหากับบอร์ดบริหารของสโมสรก่อนที่จะมายังมัคคาบี้ เทล อาวีฟ อีกครั้ง และบีบให้สโมสรเก่าต้องปลดผู้จัดการทีมคนเดิมออกไป แต่ผลงานตลอด 4 ปีที่อยู่ในเทล อาวีฟ ครั้งนี้ไม่ประสบความสำเร็จเอาเสียเลย ถึงขั้นโดนแฟนบอลขู่หมายเอาชีวิต
อย่างไรก็ดี แกรนท์ ลับมาเรียกชื่อเสียงของตัวเองกลับคืนมาได้อีกครั้งเมื่อกลับมาทำทีมมัคคาบี้ ไฮฟา  และทำให้ทีมคว้าแชมป์ได้ 2 สมัยติดต่อกัน ก่อนจะเข้าไปทำทีมชาติอิสราเอลในปี ค.ศ. 2002 ในเวลาต่อมา ระหว่างช่วงที่คุมทีมชาติ แกรนท์ยังได้รับการยกย่องในฐานะผู้ที่นำนวัตกรรมใหม่ ๆ เข้ามาสู่วงการฟุตบอลอิสราเอล โดยเฉพาะในเรื่องของจิตวิทยาลูกหนัง แกรนท์ เคยตัดต่อคลิปวีดีโอภาพยนตร์เรื่อง Braveheart เพื่อปลุกใจนักฟุตบอลก่อนการแข่งขัน รวมถึงการตัดต่อเทปสัมภาษณ์แฟนบอลชาวอิสราเอลต่ความคาดหวังที่มีต่อนักเตะทีมชาติของพวกเขา
ในวงการฟุตบอลอังกฤษ

แกรนท์เดินมาสู่ประเทศอังกฤษในปี ค.ศ. 2006 ในฐานะผู้อำนวยการสโมสรปอร์ทสมัธ หลังจากนั้นก็ได้ถูกโรมัน อบราโมวิช ประธานสโมสรเชลซี ดึงตัวมาช่วยงานในสโมสรในฐานะโค้ชผู้ช่วยของโชเซ่ มูรินโญ่ ก่อนที่จะได้รับตำแหน่งผู้จัดการทีมอย่างกะทันหันในเดือนกันยายน ค.ศ. 2007  เนื่องจากมูริญโญ่ถูกปลดออกจากตำแหน่งเนื่องจากผลงานของทีมไม่ดี และมีปัญหากับผู้บริหาร ซึ่งแกรนท์ได้นำพาทีมเป็นรองแชมป์พรีเมียร์ลีก ที่มีคะแนนห่างจากแมนเชสเตอร์ยูไนเต็ด ที่ได้แชมป์เพียง 2 คะแนนเท่านั้น  เป็นรองแชมป์คาร์ลิ่ง คัพ และสามารถนำพาทีมเข้าสู่รอบชิงชนะเลิศยูฟ่าแชมเปียนส์ลีกเป็นครั้งแรกในประวัติศาสตร์ของสโมสร แม้จะได้แค่รองแชมป์ แต่ในนัดชิงชนะเลิศก็ต้องตัดสินด้วยการดวลลูกจุดโทษชี้ขาดกับแมนเชสเตอร์ยูไนเต็ด เนื่องจากในเวลา 120 นาที เสมอกัน 1-1 และหลายคนมองว่าในเกม เชลซีเล่นได้ดีกว่าเยอะโดยเฉพาะในครึ่งเวลาหลัง
24 พฤษภาคม ค.ศ. 2008 สโมสรมีมติปลดอัฟราม แกรนท์ ออกจากตำแหน่ง จนกระทั่งในวันที่ 26 พฤศจิกายน
ค.ศ. 2009 จึงได้รับแต่งตั้งให้เป็นผู้จัดการทีมปอร์ทสมัธ
เมื่อวันที่ 3 มิถุนายน ค.ศ. 2010 ได้เซ็นสัญญาเป็นผู้จัดการทีม เวสต์แฮมยูไนเต็ด เป็นเวลา 4 ปี
อัลลีโลพาธี

Casuarina equisetifolia กดการงอกพืชที่อยู่ใต้ร่มเงาได้
อัลลีโลพาธี (อังกฤษ: Allelopathy) เป็นปรากฏการณ์ที่พืชชนิดหนึ่งปล่อยสารพิษออกไปทำอันตรายกับพืชข้างเคียง ซึ่งอาจถึงตายได้ พืชที่สร้างสารพิษมาเรียกว่าพืชผู้ปลดปล่อยสารพิษ (Donor plant) ผลกระทบของอัลลีโลพาธีมี 2 ระดับคือ
ระดับปฐมภูมิ เกิดจากเศษซากพืชที่มีสารพิษถูกย่อยสลายหรือถูกน้ำฝนชะ แล้วมีผลต่อการเจริญของพืชอีกชนิดที่อยู่ในดินนั้น รวมทั้งสารพิษที่จุลินทรีย์สร้างระหว่างการย่อยสลายเศษซากพืชด้วย
ระดับทุติยภูมิ เกิดจากการที่พืชสร้างและปลดปล่อยสารพิษออกมาขณะที่ยังมีชีวิตอยู่ ไม่รุนแรงเท่ากับสารพิษจากเศษซากพืช ผลกระทบที่เห็นชัดเจน เช่น การปล่อยสารพิษจากต้น Juglans nigra และต้นเบญจมาศ
เลือดแฝงในอุจจาระ

| เลือดแฝงในอุจจาระ |
| --- | --- |

บัตรและขวดที่ใช้เพื่อตรวจเลือดแบบ Hemoccult test ซึ่งเป็นรูปแบบหนึ่งของ stool guaiac test
เลือดแฝงในอุจจาระ
(อังกฤษ: Fecal occult blood, ตัวย่อ FOB)
หมายถึงเลือดในอุจจาระที่ไม่ปรากฏให้เห็น (ไม่เหมือนกับเลือดในอุจจาระอื่น ๆ เช่นที่เห็นในอุจจาระดำ หรือเลือดสด ๆ ที่ถ่ายออก)
การตรวจเลือดแฝงในอุจจาระ (fecal occult blood test, FOBT) จึงเป็นการตรวจเลือดที่ซ่อนอยู่ในอุจจาระ
โดยอาจตรวจหา globin, 
ดีเอ็นเอ, หรือแฟ็กเตอร์ในเลือดอื่น ๆ เช่น transferrin ส่วนการตรวจที่มีมานานคือ stool guaiac test จะตรวจหา heme
ในการแพทย์

การตรวจเลือดแฝงในอุจจาระ (FOBT) มุ่งตรวจการเสียเลือดที่เห็นได้ยากจากทางเดินอาหาร เริ่มตั้งแต่ปากไปจนถึงลำไส้ใหญ่
เลือดที่ตรวจพบอาจมาจากทางเดินอาหารส่วนบน (รวมหลอดอาหาร กระเพาะอาหาร และลำไส้เล็กส่วนต้น) หรือส่วนล่าง (รวมลำไส้เล็กโดยมาก และลำไส้ใหญ่) และเมื่อพบก็ควรตรวจเพิ่มว่ามีแผลเปื่อยเพปติก (peptic ulcer) หรือโรคร้ายอื่น ๆ เช่น มะเร็งลำไส้ใหญ่ มะเร็งกระเพาะอาหารเป็นต้น หรือไม่
แต่ให้สังเกตว่า การทดสอบนี้ไม่ได้ตรวจหามะเร็งลำไส้ใหญ่โดยตรง แต่มักจะใช้เพื่อตรวจคัดกรองโรคนี้ แม้ก็สามารถใช้หาการเสียเลือดในคนไข้โลหิตจางได้ด้วย
หรือว่าเมื่อมีปัญหาทางกระเพาะลำไส้อื่น ๆ
การทดสอบชนิดหนึ่งคือ stool guaiac test (gFOB) สามารถทำได้ทั้งที่บ้านหรือสถานพยาบาล หรือสามารถส่งตัวอย่างอุจจาระไปให้ห้องแล็บตรวจ
ชุดตรวจในบางประเทศมีขายในร้านเภสัชโดยไม่ต้องใช้ใบสั่งแพทย์ หรือแพทย์พยาบาลอาจสั่งเพื่อให้คนไข้ใช้ตรวจได้
ถ้าตรวจพบเลือดที่บ้าน ก็แนะนำว่าให้ไปหาแพทย์เพื่อตรวจเพิ่ม
ในการแพทย์ > แหล่งเลือดออก

การตกเลือดในกระเพาะลำไส้มีแหล่งหลายแหล่ง ดังนั้น ถ้าตรวจพบเลือด ก็จึงต้องตรวจหาแหล่ง ปกติจะหาเลือดที่ออกในทางเดินอาหารส่วนล่างก่อนแล้วจึงหาในทางเดินอาหารส่วนบน ยกเว้นจะมีเหตุน่าสงสัยอย่างอื่น ๆ
การส่องกล้องลำไส้ใหญ่ (colonoscopy) เป็นวิธีที่แนะนำเหนือการสร้างภาพลำไส้ใหญ่ด้วยคอมพิวเตอร์เอกซ์เรย์ (CT colonography)
ประชากรราว 1-5% จะพบเลือดถ้าตรวจคัดกรองในชนจำนวนมาก[ต้องการอ้างอิง]
ในบรรดาคนเหล่านี้ 2-10% จะมีมะเร็ง และ 20-30% จะมีเนื้องอกต่อม
เลือดที่พบอาจจะมาจากทางเดินอาหารส่วนบนหรือส่วนล่าง เหตุสามัญรวมทั้ง
2-10% มะเร็ง (มะเร็งลำไส้ใหญ่, มะเร็งกระเพาะอาหาร)
20-30% เนื้องอกต่อมหรือเป็นติ่งเนื้อเมือก
Diverticular disease
โรคริดสีดวงทวาร
โรคลำไส้อักเสบ (IBD)
Angiodysplasia ของลำไส้ใหญ่
โรคเม็ดเลือดแดงรูปเคียว
ถ้าตรวจเจอเลือด ก็ควรตรวจดูทางเดินอาหารเพิ่มโดยวิธีใดวิธีหนึ่งรวมทั้ง
การส่องตรวจลำไส้ใหญ่ส่วนคด (sigmoidoscopy) เป็นการตรวจไส้ตรงและลำไส้ใหญ่ส่วนล่างด้วยกล้องติดแสงสว่างเพื่อตรวจดูความผิดปกติ เช่น ติ่งเนื้อเมือก
การส่องตรวจลำไส้ใหญ่ (colonoscopy) เป็นการตรวจไส้ตรงและลำไส้ใหญ่ทั้งหมด
การส่องตรวจลำไส้ใหญ่เสมือน (virtual colonoscopy) เป็นการใช้เครื่องเอ็กซ์เรย์บวกคอมพิวเตอร์ในการสร้างภาพลำไส้ใหญ่เป็นภาพ 2 มิติและ 3 มิติ เริ่มตั้งแต่ไส้ตรงไปจนถึงลำไส้เล็ก
การส่องตรวจทางเดินอาหารส่วนบน (upper gastrointestinal endoscopy) ซึ่งบางครั้งทำพร้อมกับ chromoendoscopy (การส่องกล้องร่วมกับการใช้สี) ซึ่งช่วยให้เห็นดีกว่าโดยเพิ่มความแตกต่างระหว่างเนื้อเยื่อมะเร็งจากเนื้อเยื่อปกติ โดยเพิ่มสี (toluidine blue) ที่เนื้อเยื่อที่มีดีเอ็นเอเพิ่มขึ้นเกินปกติ หรือไม่ก็ป้ายสี (Lugol) ที่เนื้อเยื่อของเนื้องอกเพราะมีไกลโคเจนที่ผิวน้อยกว่า
Infrared fluorescent endoscopy[ต้องการอ้างอิง] และ ultrasonic endoscopy[ต้องการอ้างอิง] สามารถตรวจสภาพวิรูปของหลอดเลือด เช่น esophageal varices
การสวนตรวจทวารด้วยแบเรียม (double contrast barium enema) เป็นการถ่ายภาพเอ็กซ์เรย์เป็นชุดเพื่อตรวจดูลำไส้ใหญ่และไส้ตรง
ในการแพทย์ > สีอุจจาระ

แม้อุจจาระสีแดงและดำอาจเป็นตัวบ่งว่ามีเลือดออก แต่อุจจาระสีเข้มหรือดำก็อาจมาจากการทานบลูเบอร์รี อาหารเสริมคือธาตุเหล็ก ตะกั่วหรือยา Bismuth subsalicylate ซึ่งใช้แก้ปัญหาท้องปั่นป่วน และสีแดงก็อาจมาจากสีอาหารทั้งแบบสังเคราะห์หรือแบบธรรมชาติ ที่พบในของหวานสีแดง เช่น เจลาติน ไอศกรีมเป็นต้น
ในการแพทย์ > การตรวจคัดกรองมะเร็งลำไส้ใหญ่

การตรวจคัดกรองมะเร็งลำไส้ใหญ่เป็นการตรวจจับความเปลี่ยนแปลงก่อนจะเป็นมะเร็ง เช่น ติ่งเนื้อเมือกบางชนิด หรือลักษณะอื่น ๆ ก่อนหน้านั้น ซึ่งมีโอกาสรักษาหายได้ดีกว่า
ระดับที่การตรวจคัดกรองจะลดความชุกของมะเร็งกระเพาะลำไส้ หรืออัตราตาย จะขึ้นอยูกับอัตราการมีภาวะก่อนมะเร็งและการมีมะเร็งในกลุ่มประชากรนั้น ๆ 
การทดลองทางคลินิกแบบสุ่มพบว่า วิธีการตรวจคัดกรองคือ gFOBT และการส่องตรวจลำไส้ใหญ่ส่วนคด แต่ละชนิดล้วนมีประโยชน์[ต้องการอ้างอิง]
มีหลักฐานพอสมควรว่า การตรวจคัดกรองด้วย iFOBT (immunochemical fecal occult blood test) หรือการส่องกล้องลำไส้ใหญ่ มีประโยชน์
และก็มีองค์กรแพทย์หลายกลุ่มที่ออกแนวทางการรักษาเกี่ยวกับการคัดกรองเช่นนี้ แต่หลักฐานก็ไม่ได้รวมการศึกษาแบบสุ่ม
ในปี 2009 วิทยาลัยวิทยาทางเดินอาหารอเมริกัน (ACG) เสนอว่า วิธีการที่สามารถป้องกันโรคโดยตรงคือตัดเนื้อเยื่อ/แผลที่เกิดก่อนมะเร็งได้ เป็นวิธีที่ควรใช้เป็นอันดับแรก (preferred) กล่าวคือแนะนำให้ส่องกล้องลำไส้ใหญ่ (colonoscopy) ทุก ๆ 10 ปีในบุคคลที่มีความเสี่ยงปกติเริ่มตั้งแต่อายุ 50 ปี
และแนะนำว่า วิธีตรวจจับมะเร็งอื่น ๆ รวมทั้งการตรวจเลือดแฝงในอุจจาระทุกรูปแบบแม้เป็นทางเลือกแต่ก็ควรใช้รองลงมา (less preferred) หรือใช้ต่อเมื่อคนไข้ไม่ต้องการส่องกล้องลำไส้ใหญ่ โดยแนะนำให้ตรวจเลือดแฝงในอุจจาระแบบ FIT (fecal immunochemical test) หรือ iFOBT (immunochemical fecal occult blood test) 
ส่วนแนวทางการรักษาขององค์กร US Multisociety Task Force (MSTF) และ US Preventive Services Task Force (USPSTF) แม้จะอนุมัติให้ส่องกล้องลำไส้ใหญ่เป็นทางเลือกในการตรวจคัดกรอง แต่ก็ไม่ได้แนะนำเป็นอันดับแรก (preferred)
ACG และ MSTF ยังรวมการสร้างภาพลำไส้ใหญ่ด้วยคอมพิวเตอร์เอกซ์เรย์ (CT colonography) ทุก ๆ 5 ปี และการตรวจดีเอ็นเอให้ใช้เป็นทางเลือก
คณะทั้งสาม ต่างก็แนะนำให้แทนการตรวจอุจจาระในเลือดแฝงที่มีความไวต่ำและใช้มานานกว่า คือ gFOBT 
ด้วยการตรวจที่ไวกว่าและใหม่กว่ารวมทั้ง hs gFOBT (high-sensitivity guaiac-based fecal occult blood testing) หรือ FIT (fecal immunochemical testing)
โดย MSTF ได้ตรวจดูงานศึกษา 6 งานที่เทียบ hs gFOBT (คือ Hemoccult SENSA) กับ FIT แล้วสรุปว่า ประสิทธิภาพไม่แตกต่างกันอย่างสำคัญ
การตรวจคัดกรองด้วย gFOBT ในกลุ่มประชากรที่มีความเสี่ยงปกติสามารถลดอัตราตายที่สัมพันธ์กับมะเร็งลำไส้ใหญ่ได้ 25%
แต่เพราะเป็นประสิทธิผลที่ต่ำกว่า การลงทุนตรวจคัดกรองกลุ่มประชากรขนาดใหญ่ด้วย gFOBT จึงจัดว่าไม่มีประสิทธิภาพ
ถ้าสงสัยอยู่แล้วว่ามีมะเร็งลำไส้ใหญ่ (เช่น คนที่มีโลหิตจางอย่างไม่มีสาเหตุ) การตรวจเลือดแฝงในอุจจาระอาจไม่มีประโยชน์
คือไม่ว่าผลจะออกมาบวกหรือลบ ก็ยังควรต้องตรวจเพิ่มอยู่ดี
สมาคมมะเร็งแคนาดา (Canadian Cancer Society) แนะนำให้ผู้มีอายุ 50 ปีและยิ่งกว่านั้นตรวจคัดกรองด้วย FOBT อย่างน้อยทุก ๆ 2 ปี
ในการตรวจคัดกรองมะเร็งลำไส้ใหญ่ การใช้ตัวอย่างอุจจาระตัวอย่างเดียวที่เก็บโดยแพทย์ผู้กำลังใช้นิ้วคลำตรวจไส้ตรงไม่แนะนำ
ส่วนการตรวจแบบ M2-PK Test จะแนะนำเหนือ gFOBT สำหรับการตรวจคัดกรองที่ทำเป็นปกติ (routine screening) เพราะอาจตรวจพบเนื้องอกทั้งที่เลือดออกและไม่ออก
คือสามารถตรวจพบมะเร็งลำไส้ใหญ่ 80% และเนื้องอกต่อมขนาดยิ่งกว่า 1 ซม. 44% เทียบกับ gFOBT ที่ตรวจเจอมะเร็งเพียง 13-50%
ในการแพทย์ > การตรวจคัดกรองมะเร็งลำไส้ใหญ่ > ในประเทศต่าง ๆ

ในปี 2006 รัฐบาลออสเตรเลียได้เริ่มโปรแกรมมะเร็งลำไส้แห่งชาติ (National Bowel Cancer Program) ซึ่งได้ปรับปรุงเปลี่ยนแปลงมาหลายครั้งแล้วตั้งแต่นั้น
ซึ่งมุ่งตรวจคัดกรองประชาชนออสเตรเลียระหว่างอายุ 50-74 ปีทั้งหมดภายในปี 2017-2018
โดยองค์กร Cancer Council Australia แนะนำว่า FOBT ควรใช้ตรวจทุก 2 ปี
ปัจจุบัน กระทรวงสาธารณสุข (ประเทศไทย) มี "โครงการคัดกรองมะเร็งลำไส้ใหญ่และไส้ตรง" ที่มุ่งตรวจประชากรโดยมาก
ทั่วประเทศใน "กลุ่มเสี่ยงปกติ"
คืออายุระหว่าง 50-70 ปีและไม่มีอาการผิดปกติทุก ๆ 2 ปีโดยขั้นต้นจะตรวจหาเลือดแฝงในอุจจาระด้วยวิธี FIT (fecal immunochemical test) และถ้าพบผลบวกก็จะส่งตัวให้ส่องกล้องลำไส้ใหญ่ (colonoscopy) เพื่อวินิจฉัยต่อไป
เป็นโปรแกรมที่อาจลดอัตราการตายเนื่องจากโรคสูงสุด 25-33% หรือประมาณ 750-1,000 คน เทียบกับผู้ป่วยใหม่ปีละ 10,624 คนที่ก็อาจลดลงด้วยเช่นกัน
ในการแพทย์ > โรคกระเพาะลำไส้และยา

ภาวะเช่น ลำไส้ใหญ่อักเสบแบบมีแผล (ulcerative colitis) หรือท้องร่วงแบบติดเชื้อที่เป็นอีก ๆ อาจจะรุนแรงไม่เท่ากันเมื่อเวลาผ่านไป FOBT อาจช่วยประเมินความรุนแรงของโรค
อนึ่ง ยาที่สัมพันธ์กับเลือดออกในกระเพาะลำไส้ เช่น Bortezomib บางครั้งจะระวังสอดส่องด้วย FOBT
ในการแพทย์ > การตรวจเลือดแฝงในสิ่งคัดหลั่ง

การใช้อุปกรณ์ตรวจเลือดแฝงในอุจจาระสำหรับอาการในปาก โพรงจมูก หลอดอาหาร ปอด และกระเพาะอาหาร บ่อยครั้งจะไม่แนะนำ เนื่องจากปัญหาทางเทคนิกเช่นยังไม่ได้กำหนดประสิทธิภาพรวมทั้งความไว ความจำเพาะ และข้อสรุปที่จะอนุมานได้
อย่างไรก็ดี การได้ข้อมูลทางเคมีว่าสีที่เห็นมาจากเลือดและไม่ใช่จากกาแฟ พืช ยา หรือสารเติมแต่งอาหาร ก็อาจช่วยการรักษาได้อย่างสำคัญ
นักวิ่งมาราธอน

นักวิ่งมาราธอนบ่อยครั้งมีปัญหากระเพาะและลำไส้และเลือดออกจำนวนน้อย ๆ 
การออกกำลังกายอย่างหนัก โดยเฉพาะพวกนักวิ่งเก่ง ๆ บวกกับนักกีฬาพวกอื่น ๆ (แม้จะน้อยครั้งกว่า) อาจเป็นเหตุให้เกิดอาการกระเพาะลำไส้ในขั้นบาดเจ็บรวมทั้งแสบร้อนกลางอก คลื่นไส้ อาเจียน ปวดท้อง ท้องร่วง และเลือดออกในกระเพาะลำไส้
นักกีฬาแบบวิ่งทนประมาณ 1/3 จะประสบกับอาการที่ทำให้ต้องจำกัดการออกกำลังชั่วคราว และเลือดที่ออกในกระเพาะลำไส้ซ้ำ ๆ บางคราวก็จะทำให้ขาดธาตุเหล็กและโลหิตจาง
นักวิ่งบางครั้งยังอาจเกิดอาการสำคัญรวมทั้งอาเจียนเป็นเลือด
การออกกำลังกายสัมพันธ์กับการเปลี่ยนแปลงทางสรีรภาพอย่างกว้างขวางของทางเดินอาหาร
รวมทั้งการผันเลือดจากทางเดินอาหารไปยังกล้ามเนื้อและปอด ลดการดูดซึมในทางเดินอาหารและการบีบตัวของลำไส้ เพิ่มเวลาที่อาหารต้องดำเนินผ่านลำไส้ใหญ่ ความเปลี่ยนแปลงทางฮอร์โมนและเพปไทด์ในระบบประสาท-ภูมิคุ้มกัน-ต่อมไร้ท่อ เช่น vasoactive intestinal peptide, secretin, และ peptide-histidine-methionine
การเปลี่ยนแปลงอย่างสำคัญก็เกิดกับฮอร์โมนเกี่ยวกับความเครียดรวมทั้ง cortisol, กับความเข้มข้นและกิจทางเมแทบอลิซึมของเม็ดเลือดขาว, กับระดับของ สารภูมิต้านทาน, และระดับการแสดงออกของ major histocompatibility complex
อาการอาจแย่ลงเมื่อขาดน้ำ หรือทานอาหารบางอย่าง หรือดื่มน้ำที่มีน้ำตาลและเกลือแร่เข้มข้นสูงก่อนออกกำลัง และอาจดีขึ้นเมื่อฝึกได้ลงตัวแล้ว (เพราะร่างกายจะผันเลือดจากทางเดินอาหารน้อยลง)
การทานยายับยั้งการหลั่งกรดคือไซเมทิดีน 800 มก. 2 ชม. ก่อนวิ่งมาราธอนไม่มีผลต่อความถี่ของอาการกระเพาะลำไส้หรือเลือดออกในกระเพาะลำไส้
อีกนัยหนึ่ง การทานไซเมทิดีน 800 มก. 1 ชม. ก่อนเริ่มวิ่งและอีกครั้งที่ 50 ไมล์เมื่อวิ่งมาราธอน 100 ไมล์ ช่วยลดอาการกระเพาะลำไส้และการตรวจพบเลือดในทางเดินอาหารด้วย stool guaiac test หลังการวิ่ง โดยไม่มีผลต่อการวิ่ง